《中秋》
宋代·苏泂

亲朋关河阔，一岁几合并。
回思十载我，大半短长亭。
我发日已白，我心日以惊。
尚喜淡泊资，于世少经营。
五日过三县，山川知我情。
吟诗自娱悦，俗子徒我评。
忆我会心友，与我同死生。
取我尘化衣，濯我沧浪清。
我归已数日，我友各有行。
百川我友朋，五岳我弟兄。
我酒难独饮，我怀谁与倾。
今夕我中秋，我自看月明。

作者简介：苏泂（一一七○～？）（与赵师秀同龄，生年参《文学遗产》一九八三年四期《赵师秀生年小考》），字召叟，山阴（今浙江绍兴）人。颂四世孙。生平事迹史籍失载，从本集诗篇可知，早年随祖师德宦游成都，曾任过短期朝官，在荆湖、金陵等地作幕宾，身经宁宗开禧初的北征。曾从陆游学诗，与当时著名诗人辛弃疾、刘过、王楠、赵师秀、姜夔等多有唱和。卒年七十馀。有《泠然斋集》十二卷、《泠然斋诗馀》一卷（《直斋书录解题》卷二○、二一），已佚。清四库馆臣据《永乐大典》辑为《泠然斋诗集》八卷。